|  |  |  |
| --- | --- | --- |
| Rīgā | Nr. | 2011.gada \_\_.augustā |

**.§**

**Ministru kabineta noteikumi „Nacionālā attīstības plāna 2014.-2020.gadam izstrādes, ieviešanas, uzraudzības un publiskās apspriešanas kārtība”**

**TA-**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(...)

1. Pieņemt iesniegto noteikumu projektu. Valsts kancelejai sagatavot noteikumu projektu parakstīšanai.
2. Vides aizsardzības un reģionālās attīstības ministrijai divu nedēļu laikā sagatavot un iesniegt noteiktā kārtībā apstiprināšanai Ministru prezidenta rīkojumu par Nacionālā attīstības plāna 2014.-2020.gadam izstrādes Vadības grupu.
3. Atbildīgajai institūcijai par Nacionālo attīstības plānu 2014.-2020.gadam ne vēlāk kā mēneša laikā pēc Ministru kabineta apstiprināšanas 11.Saeimā sagatavot un iesniegt noteiktā kārtībai izskatīšanai Ministru kabinetā informatīvo ziņojumu par Nacionālā attīstības plāna 2014.-2020.gadam vidēja termiņa valsts attīstības vīzijas un prioritāšu izvēli, pamatojoties uz galvenajiem vidēja termiņa makroekonomiskās attīstības šķēršļiem un prognozēm.
4. Atbildīgajai institūcijai par Nacionālo attīstības plānu 2014.-2020.gadam nedēļas laikā pēc Vadības grupas lēmuma par deleģētajiem pārstāvjiem Nacionālā attīstības plāna 2014.-2020.gadam izstrādes darba grupās atbilstoši Nacionālā attīstības plāna 2014.-2020.gadam prioritātēm sagatavot atbildīgās institūcijas rīkojumu par Nacionālā attīstības plāna 2014.-2020.gadam izstrādes darba grupām.
5. Atbildīgajai institūcijai par Nacionālo attīstības plānu 2014.-2020.gadam līdz 2012.gada 1.febuārim sagatavot un iesniegt noteiktā kārtībai izskatīšanai Ministru kabinetā informatīvo ziņojumu par Nacionālā attīstības plāna 2014.-2020.gadam rīcības virzieniem.
6. Atbildīgajai institūcijai par Nacionālo attīstības plānu 2014.-2020.gadam līdz 2012.gada 1.maijam sagatavot un iesniegt noteiktā kārtībai izskatīšanai Ministru kabinetā informatīvo ziņojumu par Nacionālā attīstības plāna 2014.-2020.gadam sākotnējo redakciju.
7. Atbildīgajai institūcijai par Nacionālo attīstības plānu 2014.-2020.gadam līdz 2012.gada 30.septembrim sagatavot un iesniegt noteiktā kārtībai izskatīšanai Ministru kabinetā Nacionālā attīstības plāna 2014.-2020.gadam gala redakciju.
8. Visām ministrijām divu nedēļu laikā pēc noteikumu apstiprināšanas Ministru kabinetā iesniegt Vides aizsardzības un reģionālās attīstības ministrijai informāciju par plānotajiem un esošajiem pētījumiem, tajā skaitā pētījumu „Valsts konkurētspējas novērtējums un ilgtspējīgas valsts konkurētspējas uzraudzības modeļa izstrāde”, kas būtu izmantojami Nacionālā attīstības plāna 2014.-2020.gadam izstrādei.

Ministru prezidents V.Dombrovskis

Vides aizsardzības un

reģionālās attīstības ministrs R.Vējonis

Vīza:

Vides aizsardzības un reģionālās attīstības

ministrijas valsts sekretārs G.Puķītis

18.08.2011. 14:06

305

S.Šneidere

67770494; [sanita.sneidere@varam.gov.lv](mailto:sanita.sneidere@varam.gov.lv)